CELEX: C2007/269/50
Language: el
Date: 2007-11-10 00:00:00
Title: Υπόθεση C-381/07: Αίτηση για την έκδοση προδικαστικής αποφάσεως, την οποία υπέβαλε το Conseil d'État (Γαλλία) στις 8 Αυγούστου 2007 — Association nationale pour la protection des eaux et rivières — TOS κατά Ministère de l'écologie, du développement et de l'aménagement durables

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/29
            
         Αίτηση για την έκδοση προδικαστικής αποφάσεως, την οποία υπέβαλε το Conseil d'État (Γαλλία) στις 8 Αυγούστου 2007 — Association nationale pour la protection des eaux et rivières — TOS κατά Ministère de l'écologie, du développement et de l'aménagement durables
   (Υπόθεση C-381/07)
   (2007/C 269/50)
   Γλώσσα διαδικασίας: η γαλλική
   Αιτούν δικαστήριο
   Conseil d'État.
   Διάδικοι στην υπόθεση της κύριας δίκης
   
      Αιτούσα: Association nationale pour la protection des eaux et rivières — TOS
   
      Καθού: Ministère de l'écologie, du développement et de l'aménagement durables
   Προδικαστικό ερώτημα
   Δύναται το άρθρο 6 της οδηγίας 2006/11/ΕΚ της 11ης Φεβρουαρίου 2006 για τη ρύπανση που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας (1) να ερμηνευθεί υπό την έννοια ότι επιτρέπει στα κράτη μέλη, άπαξ κατ' εφαρμογήν του άρθρου αυτού έχουν καταρτιστεί προγράμματα μειώσεως της ρυπάνσεως των υδάτων περιλαμβάνοντα ποιοτικά περιβαλλοντικά πρότυπα, να θεσπίσουν, για εγκαταστάσεις που κατά τεκμήριο είναι σε μικρό βαθμό ρυπογόνες, ένα καθεστώς δηλώσεως συνοδευόμενο με υπόμνηση των προτύπων αυτών και με δικαίωμα της διοικητικής αρχής να εναντιωθεί στην έναρξη της εκμεταλλεύσεως ή να επιβάλει οριακές τιμές για τις απορρίψεις της συγκεκριμένης εγκαταστάσεως.
   
      (1)  ΕΕ L 64, σ. 52.